نواب وزیر خان اور ان کی یادگاریں

عہد شاہ جہاں کے گورنر لاہور: نواب وزیر خان اور ان کی یادگاریں 2018ء میں شائع ہونے والی ایک اردو کتاب ہے۔ یہ کتاب، جیسا کہ اس کے نام سے عیاں ہو رہا ہے، اس میں لاہور کے مشہور مغلیہ گورنر نواب وزیر خان کی زندگی، دورِ حکومت اور ان کے بنائے گئے تاریخی یادگاروں کا تفصیلی مطالعہ پیش کیا گیا ہے۔https://www.nawaiwaqt.com.pk/21-Aug-2018/890377

کتاب کے مصنف سید فیضان عباس ہیں، جو لاہور کے کھوجی (یا Discoverer of Lahore) کے لقب سے معروف اور ممتاز ہیں۔ اس لقب سے ملقب ہونے کی وجہ یہ ہے کہ سید فیضان عباس نے لاہور کی تاریخ، ثقافت اور فن تعمیر پر کئی تحقیقی مضامین اور کتابیں تحریر کی ہیں اور وہ تاریخی مقامات اور مغلیہ یادگاروں کے حوالے سے اپنی تحقیق کے لیے معروف بھی ہیں اور کسی بھی نکتے پر بحث کے لیے وہ پختہ دلائل بھی پیش کرتے ہیں۔https://hamariweb.com/articles/110288

 افادیت 
کتاب میں نواب وزیر خان کے دورِ حکومت میں تعمیر شدہ یادگاروں کی تفصیل کے ساتھ نقش و نگار اور تعمیراتی انداز کا جائزہ پیش کیا گیا ہے۔ ان یادگاروں میں خاص طور پر نواب وزیر خان مسجد،وزیر خان کا مینار' اور دیگر تاریخی عمارات شامل ہیں، جو آج بھی لاہور کی تاریخی اور ثقافتی شناخت کا حصہ ہیں۔ کتاب میں مغلیہ فن تعمیر، مقامی تعمیراتی مواد اور اسلامی فنون کی جھلک بھی موجود ہے، جس سے قارئین کو اُس دور کے تاریخی، ثقافتی اور سماجی پس منظر کی سمجھ حاصل ہوتی ہے۔

مصنف نے کتاب میں تصاویر، نقشے اور حوالہ جات کے ذریعے نواب وزیر خان کے اقدامات اور ان کی خدمات کو نمایاں کیا ہے۔ یہ کتاب نہ صرف تاریخ کے شوقین افراد بلکہ تعلیمی اور تحقیقی حلقوں کے لیے بھی مفید ہے، کیونکہ اس میں مغلیہ دور کے اہم گورنر کی شخصیت، اُن کی سیاسی و معاشرتی خدمات اور لاہور کی تاریخی عمارات پر مفصل روشنی ڈالی گئی ہے۔

 تاریخی ماخذ کے طور پر حیثیت 
اس کتاب کے ذریعے لاہور کے شہری اور دیگر قاری نواب وزیر خان کے تاریخی اور ثقافتی ورثے کے بارے میں آگاہی حاصل کر سکتے ہیں اور مغلیہ دور کی اہمیت اور اُس کے تعمیراتی اثرات کا مطالعہ کر سکتے ہیں۔ سید فیضان عباس کی تحقیق اور قلمکاری نے تاریخی مواد کو عام قارئین کے لیے قابلِ فہم اور دلچسپ بنایا ہے۔https://www.nawaiwaqt.com.pk/26-Aug-2018/892256

 حوالہ جات 

زمرہ:اردو کتب
زمرہ:ایشیا سے متعلق کتب
زمرہ:ایشیا سے متعلق تاریخی کتب
زمرہ:سلطنت مغلیہ سے متعلق کتب
زمرہ:لاہور سے متعلق کتب